FI
C 24/44
Euroopan unionin virallinen lehti
17.1.2022
Kanne 7.10.2021 – ClientEarth v. komissio (Asia T-661/21) (2022/C 24/57) Oikeudenkäyntikieli: englanti Asianosaiset Kantaja: ClientEarth AISBL (Bryssel, Belgia) (edustajat: asianajajat O. Brouwer, B. Verheijen ja T. van Helfteren) Vastaaja: Euroopan komissio
Vaatimukset Kantaja vaatii unionin yleistä tuomioistuinta — kumoamaan vastaajan implisiittisen päätöksen evätä Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annetun Euroopan parlamentin ja neuvoston asetuksen (EY) N:o 1049/2001 (1) ja tiedon saatavuutta, yleisön osallistumista päätöksentekoon sekä oikeuden saatavuutta ympäristöasioissa koskevan Århusin yleissopimuksen määräysten soveltamisesta yhteisön toimielimiin ja elimiin 6.9.2006 annetun Euroopan parlamentin ja neuvoston asetuksen (EY) N:o 1367/2006 (2) perusteella oikeuden tutustua tiettyihin asiakirjoihin, jotka liittyvät metsäkatoon ja metsien tilan heikkenemiseen, — velvoittamaan komission korvaamaan kantajan oikeudenkäyntikulut, mukaan lukien mahdollisten väliintulijoiden oikeudenkäyntikulut.
Oikeudelliset perusteet ja pääasialliset perustelut Kanteensa tueksi kantaja vetoaa yhteen ainoaan kanneperusteeseen, jonka mukaan vastaaja epäsi implisiittisesti asetuksen N:o 1049/2001 8 artiklan 3 kohdassa tarkoitetulla tavalla oikeuden tutustua asiakirjoihin, koska se ei antanut kantajalle asiakirjoihin tutustumista koskevaan pyyntöön liittyen nimenomaista päätöstä kyseisen asetuksen 8 artiklan 1 ja 2 kohdassa säädetyssä määräajassa, joka koskee uudistettujen hakemusten käsittelyä.
(1) (2)
EYVL 2001, L 145, s. 43.
EUVL 2006, L 264, s. 13.
Kanne 8.10.2021 – Zegers v. komissio (Asia T-663/21) (2022/C 24/58) Oikeudenkäyntikieli: englanti Asianosaiset Kantaja: Tanja Zegers (Hoeilaart, Belgia) (edustaja: asianajaja C. Bernard-Glanz) Vastaaja: Euroopan komissio
Vaatimukset Kantaja vaatii unionin yleistä tuomioistuinta — kumoamaan vastaajan 3.12.2020 tekemän päätöksen, jolla hylättiin eläkeoikeuksien siirtämistä koskeva kantajan hakemus, ja – siltä osin kuin on tarpeen – valituksen hylkäämisestä tehdyn päätöksen ja — velvoittaa vastaajan korvaamaan oikeudenkäyntikulut.